Rautarouva (elokuva)

Rautarouva (The Iron Lady) on vuonna 2011 ensi-iltansa saanut Phyllida Lloydin ohjaama elämäkertaelokuva Yhdistyneen kuningaskunnan pääministeristä Margaret Thatcheristä. Elokuvassa Thatcheriä näyttelee Meryl Streep. 

Elokuva sai ensi-iltansa Suomessa 27. tammikuuta 2012.

Streep palkittiin elokuvasta parhaan naispääosan Oscarilla, Golden Globella ja Baftalla. Elokuva palkittiin myös parhaan maskeerauksen Oscarilla.

Näyttelijät

Vastaanotto 
Elokuva sai ristiriitaisen vastaanoton elokuvakriitikoilta, mutta Meryl Streepin roolisuoritus sai paljon kehuja. Arvosteluja keräävän Rotten Tomatoes -sivuston mukaan 51 prosenttia kriitikoista on antanut elokuvalle positiivisen arvosanan keskiarvolla 5.7/10. Keräys perustuu 209 arviointiin. Metacriticissä elokuvalla on 54 pistettä 100:sta.

Helsingin Sanomien arvostelussa kirjoitetaan "Keskinkertaisuudelta elokuvan pelastaa – ja kuinka pelastaakaan – Meryl Streep. Hän ilmentää häikäisevästi, pienin elein, hahmonsa taistelunhalua, vallantäyteisyyttä ja charmia. Juuri Streepille kuuluvat elokuvan tähdet. Niin tarkkaa työtä kuin hän Rautarouvassa tekeekin, katsoja ei koskaan tunne seuraavansa näyttelijäntyön oppituntia. Streep on Thatcher, alkaen tuntua aidommalta kuin rouva itse." Ilta-Sanomien Tarmo Poussu kirjoittaa arvostelussaan "Ilman Streepin monumentaalista roolityötä Rautarouva olisi keskinkertaisen tv-elokuvan tasoa. Hänen ansiostaan sen katsoo kevyesti ja jopa ihastuksesta huokaillen."

Palkinnot ja ehdokkuudet

Lähteet

Aiheesta muualla  
 
 Rautarouva Box Office Majossa 
 Rautarouva Rotten Tomatoesissa 
 Rautarouva Metacriticissä 

Vuoden 2011 brittiläiset elokuvat
Brittiläiset draamaelokuvat
Vuoden 2011 ranskalaiset elokuvat
Elämäkertaelokuvat
Ranskalaiset draamaelokuvat
Elokuvat poliitikoista
Parhaan naispääosan Oscar-palkinnon saaneet elokuvat
Parhaan maskeerauksen Oscar-palkinnon saaneet elokuvat
Golden Globe -palkitut elokuvat
BAFTA Film Award -palkitut elokuvat